*Վիքիպեդիայում կան հոդվածներ Առաքելյան ազգանունով այլ մարդկանց մասին։*

**Արմինե Առաքելյան** (անգլ.՝ Armineh Arakelian, մարտի 21, 1962(1962-03-21), Թեհրան, Իրան), պետական ու հանրային գործիչ, քաղաքական խորհրդական, քաղաքագետ, միջազգային իրավաբան, դիվանագետ, անկախ փորձագետ, իրավապաշտպան, արտիստ և լրագրող։ 1999 թվականին իր միջոցներով հիմնադրել է Մարդու իրավունքների և ժողովրդավարության ինստիտուտ (*ՄԻԺԻ*) ՀԿ։

Ֆրանսիայի, Հայաստանի ու Իրանի քաղաքացի է։ 2001 թվականի օգոստոսի 1-ին Հայաստան է տեղափոխվել Ստոկհոլմից (Շվեդիա)։ 2009 թվականի սեպտեմբերի 13-ից ի վեր բնակվում է Հայաստանի Արագածոտնի մարզի Մուղնի գյուղում։

Կենսագրություն և գործունեություն
--------------------------------

Արմինե Առաքելյանը ծնվել է 1962 թվական մարտի 21-ին Թեհրան քաղաքում։ Ավարտել է Թեհրանի հայկական դպրոցի մաթեմատիկ-ֆիզիկ բակալավրիատը, 1983 թվականին մեկնել է Փարիզ ուսանելու։

Արմինե Առաքելյանն ունի մագիստրատոսական երկու աստիճան, ինչպես նաև մասնագիտական բարձրագույն կրթության դիպլոմ (DESS) Սորբոն-Փարիզ I-ի և Ռենե Դեկարտի համալսարաններից (Փարիզ, Ֆրանսիա) քաղաքագիտություն/միջազգային հարաբերություններ և միջազգային իրավունք մասնագիտացումներով։

Նա ավելի քան 20 տարվա փորձառություն ունի` իրավունքների պաշտպանության ու զարգացման, միջազգային զարգացման, քաղաքականությունների մշակման ու խորհրդատության, ժողովրդավարության, պետականաշինության և քաղաքացիական հասարակության զարգացման բնագավառներում։ Ունի քաղաքացիական հասարակության կազմակերպություններում և միջազգային միջկառավարական կազմակերպություններում աշխատելու փորձ, ինչպիսիք են՝ Միացյալ ազգերի կազմակերպությունը (ՄԱԿ), Ժողովրդավարության և ընտրությունների աջակցման միջազգային ինստիտուտ (ԺԸԱՄԻ) և Եվրոպական Միությունը Մերձավոր Արևելքում, Եվրոպայում, Հարավային Կովկասում և Աֆրիկայում։ Ռուանդայում և Մեծ Լճերում համագործակցել է Եվրոպական Միության և ՄԱԿ-ի ՄԻԲՅ-ի հետ Ռուանդայում (Աֆրիկա) 1994 թվականի ապրիլյան ցեղասպանությանը հաջորդող տարիներին՝ որպես Մարդու իրավունքների զարգացման բաժնի գլխավոր պատասխանատու։

### Ստեղծագործական կյանք

2016-2018 թվականներին Արմինե Առաքելյանը զբաղվել է նկարչապաստառների, դեկորատիվ իրերի և պատերի վրա մատներով նկարչությամբ։ Առաջին ցուցահանդեսը կազմակերպվել է Երևանում (2016)։

Ընտանիք
-------

Արմինե Առաքելյանի մայրն է արվեստագետ Կիտուշ Արզույանը, իսկ հայրը՝ մտավորական Սիսակ Առաքելյանը։

Միջադեպ
-------

2016 թվականի մայիսի 17-ին Արմինե Առաքելյանը քաղաքացիական խաղաղ ակցիա է կատարել՝ լողանալով Երևանի Հանրապետության հրապարակի գլխավոր շատրվանում, որին հաջորդել է ոստիկանական բռնությունները և հետագայում ապօրինի կերպով Նուբարաշենի հոգեբուժարանում բռնի պահելը և անմարդկային գործողությունների ենթարկելը։ Արմինե Առաքելյանը, իբրև իրավապաշտպան, իր բողոքի հիմնան վրա մինչև ՀՀ Վճռաբեկ դատարան է հասել։ Արմինե Առաքելյան տարիներ շարունակ քաղաքական հալածանքների, հետապնդումների և այլամերժական հարձակումների է ենթարկվել։

Ծանոթագրություններ
------------------

1. ↑  Refugees, United Nations High Commissioner for. «Refugees Magazine Issue 111 (Universal Declaration of Human Rights 50th Anniversary) - A Woman's Lot ...». *UNHCR* (անգլերեն). Վերցված է 2019 թ․ փետրվարի 14-ին.
2. ↑  Arakelian, Armineh (2005). «Constitutional/Political Reform Process in Georgia, in Armenia and Azerbaijan: Political Elite and Voices of the People» (PDF). *International IDEA*.
3. ↑  «Press Release : Conference on Challenges to Sustainable Democracy in Georgia and the South Caucasus». *archive.idea.int*. Արխիվացված է օրիգինալից 2006 թ․ հունվարի 17-ին. Վերցված է 2019 թ․ փետրվարի 14-ին.
4. ↑  Իրանահայոց հանրագիտարան։ Կազմող` Ժանետ Տիգրանուհի Լազարյան։ Երևան, «ՎՄՎ-Պրինտ, 2012։
5. ↑  «Ինչպես են խոշտանգում հայաստանյան հոգեբուժարանում». *Epress.am*. 2016 թ․ հունիսի 3. Վերցված է 2019 թ․ փետրվարի 14-ին.
6. ↑  VELES HUMAN RIGHTS NGO (2018 թ․ օգոստոսի 20), *Մենք անպարտելի ենք։ Արմինեh Առաքելյան*, Վերցված է 2019 թ․ փետրվարի 14-ին
7. ↑  1in.am (2016 թ․ հունիսի 1), *ՄԻԺԻ հիմնադիր, քաղաքագետ Արմինե Առաքելյանին դաժան ծեծի են ենթարկել հոգեբուժարանում*, Վերցված է 2019 թ․ փետրվարի 14-ին`{{citation}}`: CS1 սպաս․ թվային անուններ: authors list (link)
8. ↑  «Անհայտ անձինք կրակել են իրավապաշտպանի ուղղությամբ և փախուստի դիմել». *Epress.am*. 2017 թ․ փետրվարի 15. Վերցված է 2019 թ․ փետրվարի 14-ին.

Արտաքին հղումներ
----------------

* Դրական փոփոխությունների հավանականությունը. Արմինե Առաքելյան
* Սահմանադրական փոփոխության նախագծի մեկնաբանություն #4. Արմինե Առաքելյան
* «25 տարի ինչո՞վ եք զբաղվել, որ հիմա մեզ ասում եք՝ ում վրա, շուրջ կամ տակ գնանք կոնսոլիդացվենք»